Rune Hagen

Rune Roman Hagen (født 20. juli 1975) er en norsk fotballtrener og tidligere fotballspiller.

Hagen startet fotballkarrieren på Ringerike i Hønefoss Ballklubb (daværende Liv/Fossekallen). Etter en uenighet med finansmann Aage Thoresen, daværende klubbinvestor, fikk Hagen sparken og ble lånt ut til Start i 1996 . Hagen signerte for Strømsgodset i 1997 og spilte for Godset til 1999. I Godset opplevde Hagen suksess med angrepstrioen Jostein Flo og Lasse Olsen, og vant cup-sølv og serie-bronse med klubben. Hagen oppnådde kultstatus i Strømsgodset og gikk under kallenavnet Elvis, grunnet sin store begeistring for Elvis Presley. Han meldte overgang til Vålerenga etter Strømsgodsets nedrykk i 1999. Etter sesongen 2001 gikk Rune Hagen tilbake til Strømsgodset. Han forlot klubben igjen foran 2005-sesongen til fordel for danske Herfølge. Overgangen skapte en stor konflikt mellom Hagen og Strømsgodset . Etter spill i dansk fotball signerte Hagen for den greske fotballklubben PAE Ergotelis. Hagen har også vært innom kypriotisk og amerikansk fotball.

Hagen vant bronse med Norge i U-23 EM i 1998 .

Hagen uttrykte ofte sterke meninger om norsk fotball. Han var blant annet svært kritisk til Egil Olsen og den defensive spillestilen som preget norsk fotball i mer enn to tiår. Hans fotballkarriere var preget av konflikter med trenere og klubber noe som var bakgrunnen for at han valgte å spille for danske Herfølge Boldklub. Hagen ble kåret til klubbens beste spiller av supporterne den halve sesongen han spilte for Herfølge. 

Hagen var hovedtrener for Lillehammer Fotballklubb 2019-2022.Samarbeidet avsluttes - Lillehammer Fotballklubb 17. juni 2022. Besøkt 24. mars 2024 

 Familie 
Han er tvillingbror til den tidligere fotball- og landslagsspilleren Erik «Panzer» Hagen . Didrik Fredriksen som spiller for Åsane i OBOS-ligaen er nevø av Hagen-brødrene .

 Referanser 

Kategori:Fødsler i 1975
Kategori:Norske fotballspillere
Kategori:Norske fotballspillere i Danmark
Kategori:Norske fotballspillere i Hellas
Kategori:Fotballspillere for Hønefoss BK
Kategori:Fotballspillere for Idrettsklubben Start
Kategori:Fotballspillere for Vålerenga Fotball
Kategori:Fotballspillere for Strømsgodset TF
Kategori:Fotballspillere for Herfølge BK
Kategori:Fotballspillere for Ergotelis FC
Kategori:Fotballspillere for Nybergsund IL-Trysil
Kategori:Norske tvillinger
Kategori:Personer fra Ringerike kommune